O nouă ordonanță de plafonare a prețurilor. Ministrul Agriculturii: „Vor fi incluse toate alimentele produse în România”
Ministrul Agriculturii, Florin Barbu, anunță că noua ordonanță privind plafonarea adaosului comercial la alimentele de bază va fi finalizată în două săptămâni și vor fi incluse toate alimentele produse în România. El a menționat că își dorește ca toate produse românești, care sunt procesate cu materie primă din România, să aibă o plafonare de adaos comercial de maxim 20%, transmite News.ro.